kardosdrur/scandi-wiki huggingface dataset:
Eske Holm

Eske Holm (født 19. marts 1940, død 11. september 2017) var en dansk koreograf, forfatter, debattør og balletdanser og bror til Mogens Winkel Holm.

Ud over et kunstnerisk talent lod Eske Holm også sin røst høre i samfundsdebatten. Han var en flittig debattør i dagspressen om emner fra omskæring af drenge til terrorbekæmpelse og bådflygtninge.

Eske Holm blev uddannet på Det Kongelige Teaters balletskole og blev balletdanser på nationalscenen i 1958.
Han var med i værker som Cyrano de Bergerac, Romeo og Julie og Svanesøen og blev i 1965 udnævnt til solodanser. Han forlod dog Det Kongelige Teater blot to år senere, hvorefter han kastede sig over moderne dans i rollen som koreograf.

Eske Holm blev den første danser, der blev indstillet til og fik bevilget finanslovens livslange kunstnerydelse.

Som forfatter skrev han især om den maskuline rolle og krop. Han var også involveret i flere filmprojekter, især som koreograf og danser, men han lavede også selv nogle dokumentarfilm, især med dans og krop som temaer.

Bibliografi 
 Krop & artikulation
 Flyvende start -roman
 Eros & Fællesmarkedet
 Den maskuline mystik
 Forårsbølger
 Krop og sans,
 Den maskuline mystik
 Fædre, sønner og elskere
 Dansen med de dobbelte budskaber : memoirer - selvbiografi, 1998
 Jødiske drengebørn – lavere status end hunde, Kahrius, 2014, 
 En mor på anklagebænken, Kahrius, 2014, 
 Danske Diagnoser, Kahrius, 2016,

Filmografi 
 Mennesker mødes og sød musik opstår i hjertet - medvirkende, koreografi (spillefilm, 1967)
 Jeg er sgu min egen! - koreografi (spillefilm, 1967)
 Mixed double - koreografi, medvirkende (eksperimentalfilm, 1970)
 Orfeus og Julie - koreografi, medvirkende (eksperimentalfilm, 1970)
 Berøringer - medvirkende (tv-film, 1972)
 Aladdin eller Den forunderlige lampe - koreografi (tv-serie, 1975)
 Kroppens træning og udtryk II - instruktion, manuskript, medvirkende (dokumentarfilm, 1975)
 Kroppens træning og udtryk I - instruktion, manuskript, medvirkende (dokumentarfilm, 1976)
 Nattergalen - medvirkende (tv-film, 1982)
 Øjeblikkets perler - manuskript, medvirkende (dokumentarfilm, 1987)
 I tangoens skygge - instruktion (eksperimentalfilm, 1990)
 Kvindefælden - instruktion (eksperimentalfilm, 1999)
 Søstre på frierfødder - instruktion (dokumentarfilm, 1999)
 Hvad er der med hende - medvirkende (eksperimentalfilm, 2004)
 Springet - koreografi (spillefilm, 2005)

Referencer

Eksterne henvisninger 
 

Balletdansere fra Danmark
Debattører fra Danmark
Koreografer fra Danmark
Faglitterære forfattere fra Danmark
Mandlige forfattere i det 20. århundrede
Shachihoko

Shachi (鯱) eller Shachi hoko (fisketiger) er et imaginært dyr, der har krop som en fisk, mens hovedet er en tiger. Halefinnen vender altid mod himlen, og ryggen har flere skarpe pigge. Figuren optræder hyppigt som tagdekoration i begge ender af et tag. I Edo-periodens encyclopædi er den beskrevet som en fisketiger (Shachihoko).

Det var knyttet til begge ender af den store bygning, og det blev betragtet som en værgegud samt onigiri. Hvis der går ild i bygningen, vil den spytte vand og slukke ilden. 

Det siges, at figuren oprindeligt blev brugt af Oda Nobunaga til at dekorere Azuchi-slottet Tenjo og brugte den til at dekorere templets pagode. 

Den kan være lavet af brændt ler, træ, sten, metal mv. I nogle tilfælde er den blevet forgyldt. Det siges, at det største eksisterende eksempel på en skulptur lavet i træ og beklædt med kobber findes i Matsue-slottet Tenshi (højde 2,08 m).

Japans historie
Mainstream Top 40

Mainstream Top 40 (også kaldet Pop Songs på billboard.com og nogle gange refereret til som Top 40/CHR) er en musikhitliste med 40 sange der udgives ugentligt af Billboard Magazine. Listen rangerer de mest populære sangen der spilles på en top 40 over radiostationer i USA. Rangeringen er baseret på radio airplay-målinger af Nielsen Broadcast Data Systems (Nielsen DBS). Arbitron refererer til formatet som contemporary hit radio (CHR).

Etableret i 1992
Hitlister
Boris Podolskij

Boris Podolskij (; født 29. juni 1896, død 28. november 1966) var en amerikansk fysiker af russisk-jødisk afstamning, der blev kendt for sit arbejde med Albert Einstein og Nathan Rosen om EPR-paradokset. 

Flere år efter Podolskijs død, blev det afsløret, at han arbejdede for Sovjetunionen, hvor til han leverede videnskabeligt materiale.

Referencer 

Fysikere fra USA
Spioner for Sovjetunionen
Nathan Rosen

Nathan Rosen (hebraisk: נתן רוזן; født 22. marts 1909, død 18. december 1995) var en amerikansk-israelsk fysiker, der blev kendt for sine studier af hydrogen-atomet og sit arbejde med Albert Einstein og Boris Podolskij om EPR-paradokset. 

Einstein–Rosen-broen, senere kendt som teorien om ormehuller, var en af Nathan Rosens teorier.

Fysikere fra USA
Fysikere fra Israel
Hjørring AIK Frem

Hjørring AIK Frem er en fodboldklub i den nordjyske by Hjørring.

Historie 
Klubben blev stiftet 12. juli 1932, efter en avisannoncen i "Hjørring Social-Demokrat" havde annonceret et fodboldmøde i forsamlingsbygningens lille sal. 80 repræsentanter mødte op og var med til at vedtage dannelsen af foreningen, med Marius Simonsen som dens første formand.

Referencer

Ekstern kilde/henvisning 
 – officiel site

Fodboldklubber under DBU Jylland
Sportsklubber i Danmark
AIK Frem
Etableret i 1932
Wired (magasin)

Wired er et amerikansk internet- og papirbaseret magasin som fokuserer på It-industrien, indholdsindustrien og telekommunikation.

Noter

Eksterne henvisninger

 WorldCat: 24479723
 Hjemmeside: wired.com

Tidsskrifter fra USA
Tidsskrifter om it
Nettidsskrifter
Medievirksomheder fra USA
Etableret i 1993
Far Eastern Economic Review

Far Eastern Economic Review (omtalt som The Review eller FEER) var et engelsk asiatisk nyhedsmagasin etableret i 1946, der blev udgivet i Hongkong. Den sidste udgave udkom i december 2009. Det Hongkong-baserede magasin blev oprindeligt udgivet ugentligt. På grund af økonomiske vanskeligheder blev bladet omdannet til en månedlig udgivelse i december 2004 og skiftede samtidig indretning, således at de fleste artikler blev skrevet af freelancere, der havde ekspertise inden for et givet felt, f.ex. økonomer, politikere, socialforskere.

FEER dækkede en række emner, herunder politik, handel, økonomi, teknologi, sociale og kulturelle spørgsmål i hele Asien, med fokus på Sydøstasien og Storkina.

Referencer 

Etableret i 1946
Ophørt i 2009
Tidsskrifter
Virksomheder fra Hongkong
Medievirksomheder fra Kina
Danmarks U/17-kvindefodboldlandshold

Danmarks U/17-kvindefodboldlandshold eller U/17-landsholdet er et hold under Dansk Boldspil-Union (DBU), udvalgt blandt alle danske kvindelige fodboldspillere under 17 år, til at repræsentere Danmark i internationale U/17-fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte U/17 hold.

Eksterne henvisninger 
U17-landsholdet hos Dansk Boldspil-Union

U/17-kvindefodboldlandshold
U/17-fodboldlandshold
Myggesang

"Myggesang" er et dansk digt af Ivan Malinowski udgivet i samlingen Galgenfrist i 1958. 

Malinowski var modernist og præget af den kolde krigs angst og undergangsstemning. Digtet kan siges at være opdelt i to dele adskilt af kolonnet næsten i midten, hvor første halvdel beskriver en tilstand hos subjektet i en sommernat ved vandet, mens anden halvdel beskriver en aktivitet, hvor subjektet i lighed med den gennemgående fugl bryder ud af tilstanden.

Digtet er uden strofeopdeling, men der er et mønster i de ti linjer, idet de er opdelt i grupper på følgende måde: 1-1-2-2-2-1-1, og linjerne spejles på midten mellem linje 5 og 6. Grafisk anvendes der kun små bogstaver, og der er kun ét skilletegn, kolonnet, der findes mod slutningen af linje 5 og dermed er med til at antyde symmetrien og de to betydningsmæssige dele. Et andet grafisk element er linjernes længder, der begynder og slutter med korte linjer og derfor giver en bue langs højre side. Der anvendes rimagtige konstruktioner som "drøm/skum" og "væg/næb".

"Myggesang" er medtaget i lyrikantologien i Kulturkanonen fra 2006.

Referencer  

Digte fra Danmark
Litteratur i 1958
Kulturkanonen
Månens topografi

Månens topografi er blevet kortlagt med laseraltimetri og analyse af stereobilleder, senest fra data opnået gennem Clementine-missionen. Den mest iøjnefaldende del af Månens topografi er det store Sydpol-Aitkenbassin på månens bagside, hvor den laveste højde på månen findes. Den højeste elevation findes lige nordøst for dette bassin, og det er blevet foreslået at dette område kan være dannet ved materiale fra et nedslag i Sydpol-Aitkenbassinet, der er sket i en skrå vinkel. Andre store nedslagsbassiner, såsom månehavet Imbrium, Serenitatis, Crisium, Smythii og Orientale, har også regionale lave elevationer og høje kraterrande.

Jordens måne
Havnar Bóltfelag (kvinder)

Havnar Bóltfelag kvinder er kvindernes afdeling af fodboldklubben HB Tórshavn, en færøsk fodboldklub, hjemmehørende i Tórshavn, der blev etableret i 1904. Kvindernes afdeling af klubben blev etableret i 1985. Holdet har vundet næstflest færøske mesterskaber, næst efter KÍ Klaksvík. Klubben spiller i røde og sorte stribede trøjer. Deres stadion i Gundadalur i Tórshavn har en kapacitet på 4.000.

Meritter 
 Betri Deildin kvinnur
 Mestre (7): 1986, 1988, 1989, 1993, 1994, 1995 og 1999
 Færøske kvinders pokalturnering i fodbold
 Vindere (6): 1990, 1996, 1998, 1999, 2001 og 2019

Aktuel trup 
Opdateret pr. 4. maj 2020.

Referencer

Eksterne henvisninger 
 HB.fo 

Fodboldklubber i Færøerne
Kvindefodboldklubber
Norgesmesterskapet i fotball for menn

Norgesmesterskapet i fotball for menn er den norske pokaltunering. 
Tuneringen spilles i dag i to kvalifikationsrunder og fire ordinære runder, samt kvartfinaler, semifinaler og finale.

Hold som spiller i 3. divisjon eller lavere må kvalificere sig for at være med i tuneringen. Hold i Eliteserien, 1. og 2. divisjon går direkte til første runde i tuneringen.

Eksterne henvisninger 
www.rsssf.no/
www.fotball.no
Dagbladet.no
www.sportforalle.no 
www.dintippeside.com

Fodboldligaer
Mesterskapet i fotball for menn
Munkebjerg Hotel

Munkebjerg Hotel er et dansk hotel, beliggende i Munkebjerg ved Vejle Fjord. Hotellet har flere restauranter, bl.a. restauranten "Treetop".

Historie 
Den 1. juni 1879 åbnede gårdejer Ole Nielsen et traktørsted, som var en lille forfriskningspavillion, som fik navnet Schweitzerpavillion. I forhold til placeringen af det nuværende hotel, var Schweitzerpavillionen placeret lidt længere ud mod fjorden men udsigt over Vejle Fjord.

I 1880 påbegyndte man højere oppe i skoven opførelsen af et hotel i 2 etager, som med navnet Munkebjerg Badehotel åbnede senere i 1880. Badehotellet bestod af 10 værelser og en spisesal. Der var en trappe med 218 trin til fjorden. Badehotellet var et så yndet tilholdssted for malere, at der blev dannet en kunstnerkoloni. Der var tilgang fra fjorden ved dampbåden ”Munkebjerg”, som lagde til ved anløbsbroen. Gæsternes tunge bagage blev bragt op ad ”Bjerget” til badehotellet – enten fra anløbsbroen eller fra det senere anlagte trinbræt af æslet Moses.

I 1884 blev der af det Jydsk/Fynske Jernbaneselskab anlagt et trinbræt for toget ved Munkebjerg. Ole Nielsen anlagde selv vogterhus og ventesal. I 1933 blev Danmarks første udendørs rulletrappe etableret i stedet for den gamle trappe med de 218 trin. Trappen eksisterede lige til de gamle hotelbygninger forsvandt, da planen om et nyt Munkebjerg Hotel forelå. I oktober 1964 lå det gamle Munkebjerg Badehotel mennesketomt hen.

I 1967 bygges det nuværende Munkebjerg Hotel af murermester S.A. Geschwendtner. Hotellet havde 65 værelser, restaurant, terrasse, festsal, eget charcuteri, røgeri, bageri og konditori. Den 7. juli 1967 stod hotellet færdigt. Der blev anlagt en 3 km lang serpentinevej fra Vejlefjord til hotellet.

Historiske årstal 
 1879 Gårdejer Ole Nielsen åbner et traktørsted, som fik navnet Schweitzerpavillion
 1880 Munkebjerg Badehotel åbner
 1884 De Jydsk/Fynske Jernbaneselskab åbner et trinbræt for toget ved Munkebjerg
 1967 Murermester S.A. Geschwendtner opfører det nuværende Munkebjerg Hotel med 65 værelser
 1984/85 Hotellet udvides med den såkaldte "Tree-Top" etage og restaurent, nu med 148 værelser.
 1990 Åbning af Casino Munkebjerg Vejle.
 2012 En del af hotellet brænder, genopbygges igen og er klart til brug i 2013.

Eksterne henvisninger 

 Munkebjerg Hotel
 Casino Munkebjerg

Hoteller i Danmark
Bygninger, konstruktioner og anlæg i Vejle Kommune
Etableret i 1880
Harestuvatnet

Harestuvatnet er en sø ved Harestua i den sydlige del af Lunner kommune i Viken fylke i Norge knap 30 kilometer nord for Oslo. Søen ligger 234 moh. og er ca. 4.300 m lang og 950 m bred. Den har en sgennemnitsdybde på ca. 6 meter og er ca. 15 meter på det dybeste. Arealet er ca. 1,9 km². Søen har en bestand af aborre, knude, helt, gedde og ørred samt flodkrebs.

I nordenden af søen kommer Myllselva fra nordvest og Sveselva fra nord, og danner et fint floddelta. Her er en mangfoldig vegetation, med blandt andet stor forekomst af pors.

I sommeren 2012 blev der gennemført en overvågningsundersøgelse af Harestuvannet, i forbindelse med etablering af nyt rensningsanlæg for Harestua og Grua. Rensningsanlæget har udløb på 9 meters dybde i søen. Målingerne viste at vandet fortsat er i god til meget god økologisk tilstand. Bakteriemængden er indenfor kravet til badevand, og mængden af næringssalte ligger godt indenfor resipientkapasiteten. Desuden er iltsituationen under vinterisen god.

Harestuvannet løber ind i Strykenvatnet ved Stryken i syd og videre ind i tjernet Strekan og derfra ud i den del af Nitelva der kaldes Hakadalselva.

Referenser 

Søer i Viken
Grua

Grua er en by i Lunner kommune i Innlandet fylke i Norge. Byen har 1.532 indbyggere per 1. januar 2016, og ligger omtrent seks kilometer sydøst for kommunecenteret Roa og ca. 54 kilometer nord for Oslo. Det er et gammelt grubeområde, deraf navnet.
 
Grua har to dagligvarebutikker, to frisørsaloner, tre bilforhandlere og en pub/bar. De har også en idrætsforening som hedder Grua UIL. Grua er en af de få byer i Lunner som har en lokal kirke, som blev bygget i 1924.

Store dele af Grua blev bygget i 1970erne og -80erne. I begyndelsen var det næsten bare bebyggelse omkring jernbanestationen. Det første massive boligområde blev bygget i 1980erne sammen med den nye skole.

Grua Station på Gjøvikbanen blev åbnet i 1901. Stationen ligger ved Hadelandsvegen og har adgang til tur- og skiløjper i Nordmarka.

Ved Grua ligger Østhagan landskapsvernområde med jerngrube som er nævnt første gang i 1538. I området findes også flere miner, kalkbrud og kalkovne. Området har rig kalkflora og interessant geologi.

Se også 
 Hadeland Bergverksmuseum

Referencer 

Byer i Innlandet
Lunners geografi
Personen på toppen

"Personen på toppen" er et dansk digt af Per Højholt udgivet samlingen Praksis, band 9: Det gentagnes musik i 1989 på Gyldendal.

Per Højholt var kendt for at inddrage det daglige talte sprog, og han var generelt en nøgtern digter, der ikke brød sig om patos. Der er da heller ikke megen patos i dette digt, hvor jeg-personen oplever de mange lastbiler, der kører på hovedvejsbakken, men naturen trænger sig på, da stilheden omsider indtræffer, så man hører fuglene og insekterne og ser den skyfri himmel.

Digtet er kort og strofeløst. Det består af to sætninger fordelt på ti urimede linjer.

Referencer

Eksterne henvisninger 
 

Digte fra Danmark
Litteratur i 1989
Kulturkanonen
Fossebrekke Station

Fossebrekke Station (Fossebrekke holdeplass) var en jernbanestation på Numedalsbanen, der lå i Nore og Uvdal kommune i Norge.

Stationen åbnede som trinbræt, 1. juli 1929, to år efter åbningen af selve banen. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt. Den eksisterer dog stadig og består af et spor og en kort af træ samt et mindre læskur. Fylkesvei 109 krydser banen ved stationen.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1929
Ophørt i 1989
Gvammen Station

Gvammen Station (Gvammen stasjon) var en jernbanestation på Numedalsbanen, der lå ved Gvammen lige nord for Norefjorden i Nore og Uvdal kommune i Norge.

Stationen åbnede for ekspedition af tog, passagerer og gods 20. november 1927, da banen blev taget i brug. Den blev nedgraderet til holdeplads med kun ekspedition af passagerer og gods 15. juni 1937. Den status havde den indtil 26. maj 1968, hvor den blev nedgraderet til ubemandet trinbræt. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt.

Stationsbygningen er opført efter tegninger af NSB Arkitektkontor. Den blev solgt fra til private i 1987.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Kittelsland Station

Kittelsland Station (Kittelsland holdeplass) var en jernbanestation på Numedalsbanen, der lå mellem Nordre og Søre Kittilsland i Nore og Uvdal kommune i Norge.

Stationen åbnede som trinbræt 20. oktober 1929, to år efter at banen blev taget i brug. Oprindeligt hed den Kittilsland, men stavemåden blev ændrer til Kittelsland i 1947. I praksis blev der dog stadig skiltet med det gamle navn på stationen, indtil den blev nedlagt. Stationen blev nedlagt 1. januar 1989, da trafikken på strækningen mellem Rollag og Rødberg, hvor den ligger, blev indstillet.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1929
Ophørt i 1989
Joonas Suotamo

Joonas Viljami Suotamo (født 3. oktober 1986) er en finsk basketballspiller og skuespiller. Han er bedst kendt for at have overtaget rollen som Chewbacca i Star Wars fra Peter Mayhew, begyndende med Star Wars: The Force Awakens (2015). Han er 209 cm høj.

Karriere 

Som ung spillede Suotamo roller på teater. Han studerede på Pennsylvania State University (PSU) og spillede power forward og center for Penn State Nittany Lions. Barndommens interesse for musik, kunst og film førte til, at han studerede film og video på PSU. Han gjorde det godt akademisk på universitetet, hvor han to gange blev valgt til Academic All-Big Ten team. Han afsluttede sin uddannelse efter 3½ år med en bachelorgrad i kunst i december 2008 for at gennemføre sin finske værnepligt og for at få en filmkarriere.

Suotama spillede syv sæsoner i de finske basketballligaer, herunder fire sæsoner i den øverste liga, Korisliiga. Han har desuden spillet tre kampe for det finske basketballlandshold og 66 kampe for ungdomslandshold. Derudover har han arbejdet som forsikringssælger.

Suotamo er både skuespiller og musiker, men hans højde begrænser udvalget af roller, så han fokuserer også på at instruere. Han dublerede Peter Mayhew i rollen som Chewbacca i Star Wars: The Force Awakens (2015) og spillede rollen på egen hånd i Star Wars: The Last Jedi (2017) med Mayhew som konsulent. Han vil desuden spille rollen på egen hånd i Solo: A Star Wars Story (2018).

Film

Noter

Eksterne henvisninger 
 Officiel hjemmeside
 
 Penn State basketball profile 
 Joonas Suotamo på sports-reference.com

Skuespillere fra Finland
Basketballspillere fra Finland
Prêt-à-porter

Prêt-à-porter eller ready-to-wear (forkortet RTW) er færdigsyet tøj, ofte ungdommeligt og avantgardistisk, fremstillet af modeskabere eller designere. Prêt-à-porter er modsat haute couturen syet i standardmål.

Prêt-à-porter opstod allerede omkring 1920, hvor man forsøgte af efterligne de fornemme parisiske modeller i billige tekstiler og billigere fremstillet. I 1960'erne blev Prêt-à-porter udbredt, både pga. prisen og fordi mange foretrak en mere anonym tøjstil. Haute couture blev mest vist på modeshows og lignende.

Udtrykket prêt-à-porter er fransk og betyder "klar til at bære" eller "Klar til at have på". Det engelske ready-to-wear betyder det samme.

Se også 
Målsyet
Skræddersyet

Dresscode
Holmegårdbuerne

Holmegårdbuerne er en række buer i træ, der stammer fra stenalderen. De har navn efter Holmegårds Mose i Danmark, hvor de blev fundet. De er dateret til omkring 7000 f.v.t. og er ældste buer i verden.

Beskrivelse 
 

Holmegårdbuerne er fladbuer. Det betyder, at de har to flade ben, der går ud fra håndtaget, og som smaller ind mod enden. Håndtaget er dybt og smalt - og forbliver stift når buen trækkes. Buerne er mellem 150 og 170 cm lange og mindre end 6 cm brede på det breddeste sted. De ældste eksemplarer er fremstillet af elm og nogle af de lidt yngre er af taks. Buerne er tillet mere rundt end langbuer, da kun den inderste del af del af benene bøjer.

Anvendelse 

Man antog, at holmegårdbuerne var fremstillet "baglæns", og at træet var fjernet fra bagsiden af buen, og at fronten var konveks. Det er muligvis et resultat af sammenligninger med den engelske langbue, der har en flad bagside og en konveks front. Mange rekonstruktioner blev fremstillet på denne facon, selv om man ved at bearbejde bagsiden af buen bryder fibrene og risikerer, at buen knækker.

Analyser viste, at bagsiden har været konveks med en flad forside. Det er langt mere effektivt for træsorter som elm, der er relativt stærkt, når det bliver bøjet. Kompressionen på fronten bliver jævnere fordelt på den flade overflade og reducerer, at buen tager strengen og får D-form. Taksbuerne er generel smallere, da taks er bedre egnet til smalle buer end elm.

Længden af buen og den stive del af benene bidrog til, at den vinkel strengen sad i har været lav. Det reducerer, at trækvægten stiger eksponentielt, når strengen trækkes tilbage, og giver et blødere træk.

Effektivitet 
Holmegårdbuerne kan skyde pile hurtigt og kraftfuldt som følge af de lette, lange og stive yderste ben, der fungerer som løftestænger på strengen, der sender pilen afsted. Det samme princip gør, at en atlatl kan kaste et spyd længere end ved at kaste det med hånden alene.

Buer i holmgegårdstilen bruges ofte til bueskydningskonkurrencer over længere afstand.

De oprindelige holmegårdbuer var ikke fremstillet til at være kraftfulde, og der er tvivl om den dobbeltkonvekse form er en følge af dårlige bevaringsforhold i mosen. De yngre holmegårdbuer har ikke på samme måde en veldefineret "skulder", og de minder mere om den amerikanske fladbue.

Referencer

Eksterne henvisninger 

Buer (våben)
Nordiske oldsager fra Stenalderen
Arkæologiske fund fra Danmark
Næstved Kommune
Fasil Akhmetov

Fasil Akhmetgalijevitj Akhmetov ( ; , ; født 23. maj 1935 i Saltyk-Jerykla, Kukmorskij rajon, Tatariske ASSR, RSFSR, Sovjetunionen, død 6. september 1998 i Kasan) var en sovjetisk/tatarisk komponist og lærer.

Akhmetov studerede komposition på "Kasans statskonservatorie" hos bl.a. Nasib Sjiganov, og han hørte sammen med denne til de fremmeste komponister i Tatariske ASSR. Akhmetov skrev en symfoni, Kasan symfonien, der hører til et af de vigtigste værker i tatarisk musik. Han har derudover skrevet orkesterværker, operaer, korværker, sange og musikalske komedier osv.

Akhmetov blev senere lærer på samme musikkonservatorium, hvor han underviste i komposition.

Udvalgte værker 

 Kasan symfoni (1976) - for orkester
 "Symfonisk digtning "Til minde om Farid Jarullin" (1970) - for orkester
 "Sabantuy" (1985) - for orkester
 "Adagio" (1962) - for strygeorkester og pauker 
 "Festlig overture "Tatarstan" (1979)- for orkester
 Klaverkoncert (1983) - for klaver og orkester 
 Violinkoncert (1991) - for violin og orkester

Æresbevisninger 
Akhmetov fik en række æresbevisninger, blandt andet:
 RSFSR's statspris
 Folkets kunstner i Rusland (1992)
 Folkets kunstner i Republikken Tatarstan (1995)

Kilde 
 Om Fasil Akhmetov på www.musicweb-international.com 

Komponister fra Sovjetunionen
Komponister fra Tatarstan
Lærere
Shayon Harrison

Shayon Adam Harrison (født 13. juli 1997) er en engelsk fodboldspiller der spiller for Tottenham Hotspur.

Eksterne henvisninger 
 

Fodboldspillere fra Tottenham Hotspur F.C.
Isobuten

Isobuten (eller 2-methylpropen) er en hydrocarbon med industriel vigtighed. De er en alken med fire forgreninger, og en af butens fire isomerer. Ved standardbetingelser er det en farveløs brandbar gas.

Alkener